Truet vekter på Bybanen med knivstikking

En person truet en vekter etter at han ikke var i stand til å vise gyldig billett. 19-åringen blir nå anmeldt for trusler.

Publisert Publisert 29. juli 2014

Denne artikkelen er over seks år gammel

Situasjonen oppstod på Bybanen mellom Lagunen og Nesttun, ved Skjoldskiftet.

— Vekterne har nå fått kontroll over personen. Vedkommende var truende mot en vekter, og har blant sagt at han skal knivstikke vekteren. Politiet er på vei nå, sa operasjonsleder i politiet, Kjersti Eidsnes.

Klokken 17.07 meldte politiet på Twitter at de har ankommet stedet og fått kontroll på personen. Personen er en 19 år gammel mann. Etter ransakelse viste det seg at mannen ikke var i besittelse av noen kniv.

— Politiet har nå tatt personen bort fra stedet og han anmeldes for trusler, opplyser Eidsnes.

Situasjonen oppstod da 19-åringen ble stanset i billettkontroll. Han hadde ikke gyldig billett og oppgav feil navn, melder politiet.

BT kommer med mer.

Publisert Publisert: 29. juli 2014 17:09 Oppdatert: 29. juli 2014 17:42